Орал қақпалары

Орал қақпалары — Орал қаласындағы тарихи орындар. Олар
Үлкен қақпа (Самар қақпасы),
Кіші қақпа (Орынбор қақпасы)
және қызыл қақпа (Патша қақпасы) деп аталды. Үлкен қақпа мен Кіші қақпa бұрынғы Түркістан алаңына (қаз. Театр мен Красноармейск көшелерінің қиылысында) орналасқан.

Орал қақпалары бекініс ретінде пайдаланылған. Қақпалардың кірпіш мұнарасына зеңбірек орнатылып, оның қасында қарулы күзет тұрды. Күзет 19 ғасырдың ортасына дейін сақталды, кейін таратылды. Үлкен қақпадан Самараға қарай почта жолы, Кіші қақпадан Орынбор бағытына жол шыққан. Патша қақпасы 1919 жылдан бастап қызыл қақпа деп аталды. Ол қазіргі Ленин даңғылы мен Театр көшесінің қиылысында, облыс әкімшілінің үйінің қасында орналасқан. Қызыл қақпа «Жеңіс арқасы» қақпасы деген атпен Ресей патшасының құрметіне 19 ғасырдың 90-жылдары салынды. Ол 20-жылдары жергілікті өкіметтің шешімімен алынып тасталды.Батыс Қазақстан облысы. Энциклопедия. — Алматы: «Арыс» баспасы, 2002 жыл. ISBN 9965-607-02-8

 Дереккөздер